Joey Chestnut ຄອງແຊ້ມ ​ກິນ Hot Dog ​ເປັນ​ປີ​ທີ 8 (ວີດີໂອ)
ທ້າວ Joey Chestnut ສາຍາ “Jaws ຫຼື ປາກ​ສະຫຼາມ” ​ໄດ້ຮັບ​ໄຊຊະນະ ​ເປັນ​ປີ​ທີ 8 ລຽນຕິດ​ ດ້ວຍການກິນ hot dog ພ້ອມດ້ວຍເຂົ້າຈີ່ ທັງໝົດ 61 ອັນ ໃນເວລາ 10 ນາທີ.
ການແຂ່ງຂັນກິນ Hot Dog ຫຼື ໄສ້ກອກອາເມຣິກັນ ປະຈຳປີ ເນື່ອງໃນວັນສະຫລອງເອກະລາດ ວັນທີ 4 ກໍລະກົດ ຂອງ ສະຫະລັດ ທີ່ລັດ New York ໃນວັນສຸກຜ່ານມານີ້ ຜູ້ເຂົ້າ ແຂ່ງຂັນຈາກສະຫະລັດ ທ້າວ Joey Chestnut ສາຍາ ໄດ້ຮັບໄຊຊະນະ ເປັນປີທີ 8 ລຽນຕິດອີກ ທ້າວ Chestnut ໄວ 30 ປີ ກິນ hot dogs ພ້ອມກັບເຂົ້າຈີ່ໄດ້ ທັງໝົດ 61 ອັນໃນເວລາພຽງ 10 ນາທີ ໂດຍໄດ້ຮັກສາສາຍແອວ ເຫຼືອງຂອງແຊ້ມຊະນະເລີດ ຂອງລາວໄວ້ໄດ້ ຢູ່ທີ່ການແຂ່ງຂັນ ໃນເມືອງ Coney Island ໄຊຊະນະໃນການແຂ່ງຂັນ Nathan’s Famous hot dog contest ທີ່ມີຊື່ສຽງ ບໍ່ແມ່ນໄຊຊະນະອັນດຽວທີ່ ທ້າວ Chestnut ໄດ້ຮັບ ໃນວັນສຸກນັ້ນ ລາວຍັງໄດ້ຂໍແຟນຂອງລາວ ທີ່ເປັນຜູ້ເຂົ້າແຂ່ງຂັນຮ່ວມນຳນັ້ນ ແຕ່ງງານຢູ່ເທິງເວທີກ່ອນຈະເປີດການແຂ່ງຂັນ ຊຶ່ງແຟນສາວຂອງລາວ ໄດ້ຕອບຮັບຢ່າງດີອົກດີໃຈ ໃນຂະນະດຽວກັນ ໃນການແຂ່ງຂັນຝ່າຍຍິງ ນາງ Sonya Thomas ສາຍາ  ໄວ 46 ປີ ແຊ້ມປີກາຍນີ້ ໄດ້ເສຍຕຳແໜງຂອງນາງ ໃຫ້ແກ່ ນາງ Miki Sudo ໄວ 28 ປີ ທີ່ໄດ້ກິນ hot dogs ພ້ອມດ້ວຍເຂົ້າຈີ່ ໝົດໄປ 34 ອັນ ໃນເວລາ 10 ນາທີ